Brythonek

BrythonekKewsys yn:Enys Breten Klasyans genynnek:Eyndo-Europek
 Keltek
 BrythonekOos  6ves kansvledhen K.O.K dhe 6ves kansvledhen O.K Rannyethow Brythonek north - Piktek koth  Brythonek west  -Kembrek koth ha Kumbrek koth  Brythonek soth-west - Kernewek koth Savla Soedhogel:KodennowISO 639-3-Rol Linguist  britLinguasphere  50-AB

Skorenn a'n teylu yethow Keltek yw an tavosow Brythonek, usi gelwys nepprys Predennek. (Goedhelek yw an skorenn arall.) Y kewsir teyr yeth vrythonek a-lemmyn:
 Kembrek yn Kembra hag Arghantina gans nebes 611 000 berson
 Kernewek yn Kernow (hag Ostrali, Pow Sows, h.e.) gans martesen 3 500 berson (mes ny's kewsons yn freth marnas nebes kansow anedha)
 Bretonek yn Breten Vyghan gans nebes 275 000 berson

Yth esa an tavosow brythonek kyns kesunys bys diwedh an Oesow Kres, mes nebes dyffransow yntra Kembrek ha Kernewek-Vretonek a omdhiskwedhas y'n 8ves kansblydhen. Y kewsys rannyethow brythonek yn Dewnans bys an 10ves kansblydhen; yn Kledhbarth Pow Sows ha Deghowbarth Alban bys an 13ves kansblydhen martesen (homm yw an yeth "Kumbrek" po Cumbrian), ha Kledhbarth Alban bys an 11ves kansbledhen (hemm yw Piktek,an yeth kowsys gans an Piktyon).

Kembrek a'n jeves an sallwa studh soedhogel. Y hyllir klywes Kembrek yn Kuntelles Kenedhlek Kembra, yn pennskolyow, eglosyow, ha war an radyo ha pellwolok. Kernewek yw aswonnys avel yeth ranndiryel Kernow a-dhia mis Du 2002; mes nyns eus an studh ma hwath dhe Vretonek. Byttegyns, governans an ranndir Breten Vyghan a selyas Ofis ar Brezhoneg rag avonsya an devnydh a Vretonek.

*